title: Provedbena uredba Komisije (EU) 2020/709 оd 20. svibnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Jambon de Bayonne” (ZOZP))

text:
                  28.5.2020

                  HR

                  Službeni list Europske unije

                  L 166/2

         PROVEDBENA UREDBA KOMISIJE (EU) 2020/709
         оd 20. svibnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Jambon de Bayonne” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Jambon de Bayonne”, registriranu u skladu s Uredbom Komisije (EZ) br. 2139/98 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Jambon de Bayonne” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. svibnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 2139/98 od 6. listopada 1998. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 270, 7.10.1998., str. 7.).

            (3)  SL C 18, 20.1.2020., str. 39.


title: Provedbena uredba Komisije (EU) 2020/712 оd 25. svibnja 2020. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
                  29.5.2020

                  HR

                  Službeni list Europske unije

                  L 167/1

         PROVEDBENA UREDBA KOMISIJE (EU) 2020/712
         оd 25. svibnja 2020.
         o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (e),
         budući da:

                     (1)

                     Uredbom (EEZ) br. 2658/87 uspostavljena je nomenklatura robe (dalje u tekstu „KN”) koja je utvrđena u Prilogu I. toj uredbi.

                     (2)

                     Podbroj 2403 99 10 KN-a obuhvaća „duhan za žvakanje i šmrkanje”, što su bezdimni duhanski proizvodi.

                     (3)

                     Uredba Vijeća (EEZ) br. 950/68 (2), kojom je utvrđena Zajednička carinska tarifa, prethodnica KN-a, donesena je na samo četirima jezicima: njemačkom, francuskom, talijanskom i nizozemskom. U tim jezičnim verzijama proizvodi koji su sada navedeni u podbroju 2403 99 10 nazivaju se „Kautabak und Schnupftabak” na njemačkom, „tabac à mâcher et tabac à priser” na francuskom, „tabacco da masticare e tabacco da fiuto” na talijanskom i „pruimtabak en snuif” na nizozemskom jeziku.

                     (4)

                     U engleskoj jezičnoj verziji Zajedničke carinske tarife, koja datira iz 1973. i stoga je novija od njemačke, francuske, talijanske i nizozemske jezične verzije, proizvodi koji su trenutačno navedeni u podbroju 2403 99 10 nazivaju se „chewing tobacco and snuff”.

                     (5)

                     Na engleskom jeziku riječ „snuff” (burmut), kad se koristi u kontekstu duhanskih proizvoda, znači pripravak od duhana u prahu koji se može udisati kroz nosnice, žvakati ili držati između obraza i desni. Engleska jezična verzija i neke druge jezične verzije KN-a stoga su dovele do zabune u pogledu toga treba li pojam „burmut” biti ograničen na proizvode koji se mogu udisati kroz nosnice ili uključivati i pripravke od duhana u prahu koji se mogu držati između obraza i desni.

                     (6)

                     Sve su različite jezične verzije akata Unije vjerodostojne, ali kasnije jezične verzije ne mogu proširivati ili ograničavati područje primjene akata Unije koji prethode tim jezičnim verzijama.

                     (7)

                     Iz njemačke, francuske, talijanske i nizozemske jezične verzije jasno je da je namjera zakonodavca bila ograničiti uporabu proizvoda navedenih u podbroju 2403 99 10 KN-a na duhan za žvakanje i duhanske proizvode koji se mogu udisati kroz nosnice. Kako bi se osiguralo ujednačeno tumačenje KN-a u cijeloj Uniji i tako zajamčila pravna sigurnost, tekst podbroja 2403 99 10 trebalo bi stoga izmijeniti kako bi se pojasnilo da značenje izraza „burmut” treba ograničiti na duhan za šmrkanje.

                     (8)

                     Uredbu (EEZ) br. 2658/87 trebalo bi stoga na odgovarajući način izmijeniti.

                     (9)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.

                        Redak za oznaku KN 2403 99 10 Poglavlja 24 drugog dijela kombinirane nomenklature iz Priloga I. Uredbi (EEZ) br. 2658/87 zamjenjuje se sljedećim:

                                       „2403 99 10

                                       --- duhan za žvakanje i burmut (duhan za šmrkanje)

                                       41,6

                                       —”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. svibnja 2020.

                  Za Komisiju

                  u ime predsjednice

               Philip KERMODE

                  Vršitelj dužnosti glavnog direktora

                  Vršitelj dužnosti glavnog direktora Glavna uprava za oporezivanje i carinsku uniju

            (1)  SL L 256, 7.9.1987., str. 1.

            (2)  Uredba Vijeća (EEZ) br. 950/68 od 28. lipnja 1968. o zajedničkoj carinskoj tarifi (SL L 172, 22.7.1968., str. 1.).


title: Provedbena uredba Komisije (EU) 2020/713 оd 27. svibnja 2020. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  29.5.2020

                  HR

                  Službeni list Europske unije

                  L 167/3

         PROVEDBENA UREDBA KOMISIJE (EU) 2020/713
         оd 27. svibnja 2020.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE SLJEDEĆU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom navedenim u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. svibnja 2020.

                  Za Komisiju,

                  u ime predsjednice,

               Wolfgang BURTSCHER

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo  (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 134,8

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 Pripravci nekuhane peradi vrste Gallus domesticus

                                 207,7

                                 24

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2020/714 оd 28. svibnja 2020. o izmjeni Provedbene uredbe (EU) 2020/466 u pogledu uporabe elektroničke dokumentacije za provođenje službenih kontrola i drugih službenih aktivnosti te razdoblja primjene privremenih mjera (Tekst značajan za EGP)

text:
                  29.5.2020

                  HR

                  Službeni list Europske unije

                  L 167/6

         PROVEDBENA UREDBA KOMISIJE (EU) 2020/714
         оd 28. svibnja 2020.
         o izmjeni Provedbene uredbe (EU) 2020/466 u pogledu uporabe elektroničke dokumentacije za provođenje službenih kontrola i drugih službenih aktivnosti te razdoblja primjene privremenih mjera
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 141. stavak 1.,
         budući da:

                     (1)

                     Uredbom (EU) 2017/625 utvrđuju se, među ostalim, pravila u skladu s kojima nadležna tijela država članica provode službene kontrole i druge službene aktivnosti. Osim toga, njome se Komisija ovlašćuje da provedbenim aktom donese odgovarajuće privremene mjere potrebne za obuzdavanje rizika za zdravlje ljudi, životinja i bilja te dobrobit životinja ako postoje dokazi o ozbiljnom poremećaju u sustavu kontrole države članice.

                     (2)

                     Kako bi se reagiralo na posebne okolnosti nastale zbog aktualne krize povezane s bolesti uzrokovanom koronavirusom (COVID-19), Provedbenom uredbom Komisije (EU) 2020/466 (2) državama članicama dopušta se primjena privremenih mjera u vezi sa službenim kontrolama i drugim službenim aktivnostima. Tom se provedbenom uredbom dopušta da se službene kontrole i druge službene aktivnosti povezane sa službenim certifikatima i službenim potvrdama pod određenim uvjetima provode na elektroničkom primjerku tih certifikata ili potvrda.

                     (3)

                     Kako bi se osigurala neometana trgovina, trebalo bi pojasniti da se službene kontrole i druge službene aktivnosti mogu provoditi na primjerku izvornika certifikata ili potvrda koji je dostavljen određenim elektroničkim sredstvima. Osim toga, trebalo bi pojasniti da se obveza dostavljanja izvornika tih dokumenata čim to tehnički bude izvedivo ne primjenjuje ako se službene kontrole i druge službene aktivnosti provode na temelju elektroničkih podataka proizvedenih i poslanih u elektroničkom sustavu TRACES.

                     (4)

                     Neke države članice obavijestile su Komisiju i ostale države članice da će ozbiljni poremećaji u funkcioniranju njihovih sustava kontrole s obzirom na krizu povezanu s bolesti COVID-19 i poteškoće u provedbi službenih kontrola i drugih službenih aktivnosti potrajati i nakon 1. lipnja 2020. Kako bi se reagiralo na te ozbiljne poremećaje i olakšalo planiranje i provođenje službenih kontrola i drugih službenih aktivnosti tijekom krize povezane s bolesti COVID-19, razdoblje primjene Provedbene uredbe (EU) 2020/466 trebalo bi produljiti do 1. kolovoza 2020.

                     (5)

                     Provedbenu uredbu (EU) 2020/466 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Provedbena uredba (EU) 2020/466 mijenja se kako slijedi:

                        1.

                        Članak 4. zamjenjuje se sljedećim:

                           „Članak 4.

                              1.   Službene kontrole i druge službene aktivnosti povezane sa službenim certifikatima i službenim potvrdama mogu se iznimno provoditi:

                                          (a)

                                          na primjerku izvornika tih certifikata ili potvrda, koji je dostavljen u elektroničkom obliku, pod uvjetom da osoba odgovorna za predočenje službenog certifikata ili službene potvrde nadležnom tijelu predoči izjavu kojom potvrđuje da će izvornik službenog certifikata ili službene potvrde biti dostavljen čim to tehnički bude izvedivo, ili

                                          (b)

                                          na elektroničkim podacima iz tih certifikata ili potvrda, ako je te podatke proizvelo i poslalo nadležno tijelo putem sustava TRACES.

                              2.   Pri provođenju službenih kontrola i drugih službenih aktivnosti iz stavka 1. ovog članka nadležno tijelo uzima u obzir rizik od neusklađenosti dotičnih životinja i robe te dotadašnje rezultate subjekata u pogledu ishoda službenih kontrola koje su nad njima provedene i njihove usklađenosti s pravilima iz članka 1. stavka 2. Uredbe (EU) 2017/625.”

                        2.

                        u članku 6. drugi stavak zamjenjuje se sljedećim:

                                    „Primjenjuje se do 1. kolovoza 2020.”.

            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 2. lipnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Provedbena uredba Komisije (EU) 2020/466 od 30. ožujka 2020. o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19), SL L 98, 31.3.2020., str. 30.